पाएं अपने शहर की ताज़ा ख़बरें और फ्री ई-पेपरडाउनलोड करें
2 हजार आबादी का गांव इटावदी। यहां कोरोना की दूसरी लहर माह में एक भी मरीज संक्रमित नहीं मिला है। लोग लॉकडाउन के नियमों का पालन कर रहे हैं तो मास्क पहनकर बाहर भी निकल रहे हैं। अधिकांश विवाह व मांगलिक कार्य निरस्त कर दिए हैं तो कुछ लोग नियमों का पालन कर ही कार्यक्रम कर रहे हैं। लोग जरूरी काम होने पर ही लोग मास्क लगाकर बाहर निकलते हैं।
समाजसेवी महादेव मुकाती ने बताता कि हमारी सगी रिश्तेदार की मौत हो गई थी। उसके अंतिम संस्कार में परिजन ही नहीं शामिल हुए। क्योंकि अंतिम संस्कार में भीड़ होने से महामारी फैलने की खतरा है। ऐसे में गिनती के लोगों ने अंतिम संस्कार कर दिया। इसके अलावा अन्य दो लोगों की मौत के बाद अंतिम संस्कार में कम ही लोग शामिल हुए हैं। इसमें भी सोशल डिस्टेंसिंग के नियमों का पालन किया गया।
लोगों ने मिलजुलकर लिया निर्णय
ग्रामीण दिलीप पाटीदार ने बताया 8 शादियां निरस्त कर दी है। क्योंकि विवाह में कम लोगों की अनुमति मिलती है। जबकि विवाह में सैकड़ों लोग शामिल होते हैं। संक्रमण के तेजी से बढ़ने के कारण ग्रामीणों ने मिलजुलकर निर्णय लिया है। इसमें 8 शादियों सहित 5 से ज्यादा मांगलिक कार्यक्रम निरस्त कर दिए हैं। अब कोरोना संक्रमण खत्म होने या ज्यादा लोगों के अनुमति मिलने के के बाद कार्यक्रम होंगे।
सर्वे में भी नहीं मिले संदिग्ध मरीज
गांव में कील काेराेना सर्वे भी किया जा रहा है। इसमें लोग जानकारियां दे रहे हैं। अब तक कोई संदिग्ध मरीज भी नहीं मिला है। इसके अलावा जरूरी सामान लोग फोन कर घर बैठे ही मंगाते हैं या फिर सोशल डिस्टेंसिंग के नियमों का पालन कर दुकान से ले जाते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn